Nyctaginaceae
Nyctaginaceae je porodica cvjetnica u redu Caryophyllales, razred Magnoliopsida, divizija Tracheophyta. Imenovana je po tipskom rodu Nyctago, ranije označavan kao Mirabilis (=čudnovati). Monotipskom rodu Nyctaginia, čiji je jedini predstavnik Nyctaginia capitata, cvijet je grimizne boje koji je nađen u Teksasu i Novom Meksiku. Ovdje pripada i Nyctaginia jalapa (Mirabilis jalapa) koju su zbog ljepote i ljekovitosti uzgajali i Asteci. Porodica ima 34 priznata roda, sa arealima od južne Kanade do centralne Argentine, u većem djelu tropske Afrike sa Madagaskarom, južnoj Aziji, Australiji i Okeaniji i. Na tim područjima rastu kao jednogodišnje biljke, grmovi, stablašice i neke lijane. U porodicu ubrajaju se i plemena Caribeeae (Caribea litoralis) sa Kube, Leucastereae iz Južne Amerike, posebno Brazila, u kojem je rod Leucaster. Boldoeae je sa Antila i od Meksika do Bolivije, Colignonieae sa rodom Colignonia sa Anda Južne Amerike. Pleme Nyctagineae sa sinonimima Allioniaceae (po rodu Allionia) i Mirabilidaceae (po rodu Mirabilis) uključuje i rodove Boerhavia i Abronia. Pleme Bougainvilleeae obuhvata lijane sa rodom Bougainvillea iz centralne i tropske Južne Amerike i jugozapadne Afrike, te Pisonieae sa rodovima Neea, Guapira i Pisonia.